CELEX: C2006/143/18
Language: et
Date: 2006-06-17 00:00:00
Title: Kohtuasi C-259/04: Euroopa Kohtu (kolmas koda)  30. märtsi 2006.  aasta otsus (High Court of Justice'i (Queen's Bench Division ) eelotsusetaotlus) — Elizabeth Florence Emanuel  versus  Continental Shelf 128 Ltd (Kaubamärgid, mis kaupade või teenuste laadi, kvaliteedi või geograafilise päritolu osas võivad oma olemuse tõttu avalikkust eksitada või on muutunud avalikkust eksitavaks — Kaubamärk, mille omanik andis üle koos selle kaubamärgiga seostatavaid kaupu tootva ettevõttega — Direktiiv 89/104/EMÜ)

17.6.2006   
            
            
               ET
            
            
               Euroopa Liidu Teataja
            
            
               C 143/10
            
         Euroopa Kohtu (kolmas koda) 30. märtsi 2006. aasta otsus (High Court of Justice'i (Queen's Bench Division ) eelotsusetaotlus) — Elizabeth Florence Emanuel versus Continental Shelf 128 Ltd
   (Kohtuasi C-259/04) (1)
   
   (Kaubamärgid, mis kaupade või teenuste laadi, kvaliteedi või geograafilise päritolu osas võivad oma olemuse tõttu avalikkust eksitada või on muutunud avalikkust eksitavaks - Kaubamärk, mille omanik andis üle koos selle kaubamärgiga seostatavaid kaupu tootva ettevõttega - Direktiiv 89/104/EMÜ)
   (2006/C 143/18)
   Kohtumenetluse keel: inglise
   Eelotsusetaotluse esitanud kohus
   High Court of Justice (Queen's Bench Division)
   Põhikohtuasja pooled
   
      Hageja: Elizabeth Florence Emanuel
   
      Kostja: Continental Shelf 128 Ltd
   Kohtuasja ese
   Eelotsusetaotlus — High Court of Justice (Queen's Bench Division) — Direktiivi 89/104/EMÜ (nõukogu 21. detsembri 1988. aasta esimene direktiiv kaubamärke käsitlevate liikmesriikide õigusaktide ühtlustamise kohta) (EÜT L 40, lk 1) artikli 3 lõike 1 punkti g ja artikli 12 lõike 2 punkti b tõlgendamine — Kaubamärgid, mis kaupade või teenuste laadi, kvaliteedi või geograafilise päritolu osas võivad oma olemuse tõttu avalikkust eksitada või on muutunud avalikkust eksitavaks — Kaubamärk, mille omanik andis üle koos selle kaubamärgiga seostatavaid kaupu tootva ettevõttega — Kaubamärgiga “Elizabeth Emanuel” tähistatud pulmakleidid
   Resolutiivosa
   
               1.
            
            
               Sellise kaubamärgi registreerimisest, mis kattub seda kaubamärki kandvaid kaupu loonud ja neid esimesena valmistanud isiku nimega, ei või ainult selle asjaolu tõttu keelduda põhjendusel, et see võib nõukogu 21. detsembri 1988. aasta direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 3 lõike 1 punkti g tähenduses avalikkust eksitada, eelkõige juhul, kui selle kaubamärgiga, mis varem oli registreeritud teistsugusel graafilisel kujul, seotud maineväärtus on üle antud koos selle kaubamärgiga tähistatud kaupu valmistava ettevõttega.
            
         
               2.
            
            
               Sellist kaubamärki, mis kattub seda kaubamärki kandvaid kaupu loonud ja neid esimesena valmistanud isiku nimega, ei või ainult selle asjaolu tõttu tühistada põhjendusel, et direktiivi 89/104 artikli 12 lõike 2 punkti b tähenduses on nimetatud kaubamärk muutunud avalikkust eksitavaks, eelkõige juhul, kui selle kaubamärgiga seotud maineväärtus on üle antud koos selle kaubamärgiga tähistatud kaupu valmistava ettevõttega.
            
         
      (1)  ELT C 217, 28.8.2004.